Bahasa Italo-Celtik

Dalam linguistik sejarawi, Italo-Celtik ialah satu kumpulan bahasa yang diandaikan pernah wujud. Ia menghimpunkan cabang bahasa Italik dan Celtik daripada rumpun bahasa Indo-Eropah berdasarkan persamaan ciri-ciri kedua-dua cabang ini yang tidak ditemui dalam mana-mana cabang lain. Terdapat kontroversi mengenai punca persamaan ini. Persamaan ini biasanya dianggap sebagai inovasi, mungkin muncul selepas bahasa Indo-Eropah berpecah. Mungkin sesetengahnya juga bukanlah inovasi, tetapi ciri-ciri bahasa Indo-Eropah asli yang telah hilang dalam semua kumpulan bahasa lain. Yang disepakati umum ialah ciri-ciri yang sama ini boleh dianggap sebagai Italo-Celtik, kerana ia sah dikongsikan oleh kedua-dua keluarga bahasa itu dan agak pasti bukan satu kebetulan.

 Bentuk-bentuk 
Bentuk-bentuk linguistik utama dalam Italo-Celtik ialah:

 Tunggal genitif tematik dalam ī (cth tasrif kedua Latin dominus, tg. gen. dominī). Dalam kedua-dua cabang Italik (Popliosio Valesiosio, Lapis Satricanus) dan Celtik (Lepontik -oiso, Celtiberia -o), tanda-tanda genitif -osyo Indo-Eropah Purba (IEP) juga telah ditemui, yang mungkin menunjukkan bahawa penyebaran ī genitif berlaku dalam kedua-dua kumpulan secara bebas (atau tersebar luas di rantaunya). Genitif ī telah dibandingkan dengan pembentukan Cvi dalam bahasa Sanskrit, tetapi itu juga muncul agak lama selepas itu. Fenomena ini mungkin berkaitan dengan morfem dasar ī panjang feminin dan mutasi i dalam bahasa Luwi.
 pembentukan superlatif dengan refleks akhiran IEP *-ism̥mo- (Latin fortis, fortissimus "kuat, terkuat", sen Ireland Kuno, sinem "tua, tertua", Osca mais, maimas "banyak, terbanyak"), yang mana cabang-cabang di luar Italik dan Celtik sebaliknya menerbitkan superlatif dengan refleks IEP *-isto- ( "lebar, terlebar",  "cantik, tercantik", Nor Kuno rauðr, rauðastr "merah, termerah", serta bahasa Inggeris "-est").
 Morfem sembawa/subjungtif ā. Kedua-dua Italik dan Celtik mempunyai subjungtif yang turun daripada modus harapan/optatif terdahulu dalam -ā-. Optatif sedemikian tidak ditemui dalam bahasa-bahasa lain, tetapi imbuhan tersebut ada dalam pembentukan kala lampau bahasa Balto-Slavik dan Tocharia, dan mungkin dalam bahasa Het -ahh-.
 penggambungan aspek aoris dan sempurna IEP menjadi satu kala lampau. Dalam kedua-dua kumpulan, ini perkembangan yang agak lewat dalam bahasa purba itu, mungkin dari masa bahasa Italo-Celtik mula berhubung.
 asimilasi *p dengan *kʷ yang menyusulinya.Andrew L. Sihler, New Comparative Grammar of Greek and Latin, OUP 1995, p.145, §141. Perkembangan ini jelas datang dari sebelum kehilangan *p dalam bahasa Celtik:
 IEP *pekʷ- 'masak' → Latin coquere; Wales pobi (p Wales adalah daripada Celtik Purba, *kʷ)
 IEP *penkʷe 'lima' → Latin quīnque; Ireland kuno cóic, Wales pump
 IEP *perkʷu- 'pokok oak' → Latin quercus; etnonim Goidelik Querni, di barat laut Hispania Querquerni

Beberapa persamaan lain masih diketengahkan dan diperdebatkan.Weiss, M. (2012). Italo-Celtica: Linguistic and cultural points of contact between Italic and Celtic. Dalam Proceedings of the 23rd Annual UCLA Indo-European Conference (Jil. 151, m/s 173).

r-pasif (suara mediopasif) asalnya dianggap sebagai inovasi yang hanya ada dalam Italo-Celtik sehinggalah didapati bahawa ia satu arkaisme yang terpelihara, ciri yang dikongsi dengan bahasa Het, Tocharia, dan mungkin bahasa Frigia .

 Rujukan 

 Bibliografi 



 Bacaan lanjut 

 Jasanoff, Jay, "An Italo-Celtic isogloss: the 3 pl. mediopassive in *-ntro," dalam D. Q. Adams (ed.), Festschrift for Eric P. Hamp. Volume I (= Journal of Indo-European Studies Monograph 23) (Washington, D.C., 1997): 146-161.
 Ivšić, Dubravka. "Italo-Celtic Correspondences in Verb Formation". Dalam: Studia Celto-Slavica 3 (2010): 47–59. DOI: https://doi.org/10.54586/IPBD8569.
 Lehmann, Winfred P. "Frozen Residues and Relative Dating", dalam Varia on the Indo-European Past: Papers in Memory of Marija Gimbutas, eds. Miriam Robbins Dexter and Edgar C. Polomé. Washington D.C.: Institute for the Study of Man, 1997. m/s 223–46
 Lehmann, Winfred P. "Early Celtic among the Indo-European dialects", in Zeitschrift für celtische Philologie 49-50, Issue 1 (1997): 440-54.

 Schmidt, Karl Horst, “Contributions from New Data to the Reconstruction of the Proto-Language”. In:  (1992). Reconstructing Languages and Cultures (1st ed.). Berlin, New York: Mouton de Gruyter. pp. 35–62. ISBN <bdi>978-3-11-012671-6</bdi>. OCLC 25009339.

Kategori:Keluarga bahasa terusul
Kategori:Bahasa-bahasa Itali
Kategori:Bahasa-bahasa Kelt
Kategori:Bahasa-bahasa Indo-Eropah
Kategori:Bahasa-bahasa Kelt-Itali
Kategori:Sumber bahasa Sepanyol CS1 (es)